***Prilog 7***

**SPECIFIKACIJE APLIKATIVNOG SUSTAVA CRVENOG KRIŽA**

* 1. **Opis potreba**

Potrebno je izraditi web bazirani aplikativni sustav smještenu smješten u oblaku i pripadajuću mobilnu aplikaciju za Android uređaje, prilagođene radu humanitarne organizacije Crvenog križa Valpovo.

Identifikacija korisnika vršiti će se uz unaprijed predefinirane korisnike u samom web sustavu i pripadajuće im korisničke račune. Dodatno, potrebno je za svakog korisnika omogućiti da mu se dodijeli QR kod koji će biti otisnut i na identifikacijskoj kartici, koja će služiti za lakšu evidenciju korisnika na terenu. Pri skeniranju identifikacijske kartice mobilna verzija aplikacije mora identificirati korisnika u bazi podataka, registrirati da je korisnik pomoći preuzeo određeni paket pomoći, skinuti paket sa stanja odnosno baze podataka i omogućiti korisniku da stavi svoj elektronski potpis kako bi potvrdio preuzimanje pomoći.

Nakon potpisa, podatak o preuzetoj pomoći sprema se u sustav (pripadajuću bazu podataka), gdje korisnici aplikacije, tj. djelatnici Crvenog križa mogu pregledati sve podatke vezane uz preuzete pomoći i izrađivati potrebne izvještaje. Sve navedeno mora biti vidljivo u unutar web aplikacije koja je predmet ove nabave a u obliku definiranom prema zadanim kriterijima (filterima). Od posebne važnosti je arhiviranje svi potpisa uz popis preuzete pomoći, zbog zakonske obveze čuvanja podataka i daljnjeg izvještavanja prema partnerskim institucijama.

**Aplikativni sustav – tehničke specifikacije**

Dijelovi aplikativnog rješenja:

* Hardware
	+ Web server (minimalni zahtjevi: …)

Ponuditelj mora osigurati smještaj cjelokupnog aplikativnog rješenja u trajanju od 12 mjeseci

* + Android tablet/ mobitel - minimalni zahtjevi: kamera, podrška za android 8+ (Naručitelj sam osigurava mobilne uređaje sa pripadajućim SIM karticama i mobilnom podatkovnom tarifom)
* Software
	+ Baza podataka
	+ Web aplikacija
	+ Web servis
	+ Android mobilna aplikacija

Baza podataka:

* Microsoft SQL tehnologija
* Relacijska baza podataka
* Normalizacija podataka (3NF)

Naručitelj unutar svog IT okruženja koristi isključivo Microsoftovu tehnologiju te stoga i web aplikacija mora biti izrađena u Microsoft .NET Core 5 tehnologiji.

Web aplikacija mora se sastojati minimalno od dolje navedenih modula:

Upravljanje korisničkim računima

Modul u kojem su implementirane slijedeće funkcionalnosti:

* Registracija korisnika
* Prijava korisnika u sustav (autentifikacija na temelju individualnog korisničkog računa, autorizacija temeljena na korisničkim rolama)
* Uređivanje korisničkih podataka
* Potrebni podaci - ime i prezime svih članova obitelji koji primaju pomoć, mjesto i adresu stanovanja, datum rođenja, OIB, spol

Skladište

* Modul za upravljanje skladištem
* Upravljanje proizvodima na skladištu (mogući sustavi automatske detekcije minimalne količine određenih grupa proizvoda, detekcija i notifikacija isteka roka određenih proizvoda, itd.)

Paketi (modul za upravljanje pristiglim paketima pomoći)

* Unos i kreiranje paketa na temelju pristiglih
* Zaduživanje paketa prilikom izrade plana za terensku razdiobu
* Razduživanje paketa u realnom vremenu ili nakon povratka s terena

Set podataka koji se evidentira kroz sustav:

* ime i prezime korisnika
* ime i prezime svih članova obitelji koji primaju pomoć
* mjesto i adresu stanovanja – prebivalište/boravište
* datum rođenja
* OIB svih korisnika
* spol
* kriterij
* kategoriju korisnika (odabir ponuđenih opcija – invalid, nac. manjina, …)
* oznaku preuzetog paketa pomoći
* vrsta pomoći (paket higijene, paket hrane)
* datume kada su preuzimali pakete pomoći te što su preuzeli
* status korisnika i napomenu
* potpis – omogućeno potpisivanje za primitak paketa i pohrana potpisa min. 10 godina sukladno važećim zakonima.

Naručitelj može naknadno zatražiti dodavanje još kategorija unutar tabličnog prikaza podataka i imati aktivno pretraživanje korisnika pomoći, minimalno po kategorijama - ime i prezime, OIB, obitelj. Aplikativni sustav mora omogućiti grupiranje pojedinačnih korisnika po obitelji, kućanstvu i sl. Isto tako, uz kreirane pojedinačne korisničke račune korisnika pomoći, sustav mora biti u mogućnosti zaprimiti digitalnu dokumentaciju pojedinog korisnika (rješenja partnerskih institucija koje dokazuju pravo na korištenje pomoći i sl.). Arhiva digitaliziranog ručnog potpisa korisnika, koja također mora biti omogućena, mora biti aktivna minimalno 10 godina, sukladno važećim zakonima.

Grupiranje korisnika pomoći:

Korisnici pomoći se unutar aplikacije moraju moći sortirati po obiteljima, kako bi jedan član bio u mogućnosti preuzeti pakete za cijelu obitelj, ali isto tako mora biti omogućen prikaz pojedinih korisnika kako bi se mogao potvrditi identitet svakog korisnika i kako bi se mogli prikazati točni statistički podaci svake podjele pomoći. Korisnike se isto tako mora moći prebacivati iz obitelji, u slučaju braka, razvoda, itd. Kako bi se ubrzala sama podjela na terenu, aplikacija mora imati mogućnost kreiranja potpisne liste za svaku pojedinu podjelu.

Unos podataka na terenu vrši se putem mobilnih uređaja ili prijenosnog računala, kao i izmjene poput dodavanja novog korisnika. Naručitelj će specificirati kroz aplikativno rješenje sustav uloga. Prema sustavu uloga djelatnicima Crvenog križa odnosno korisnicima web aplikacije i mobilne aplikacije će se postaviti ograničenja kako bi mogli uređivati isključivo one podatke za koje imaju dozvolu nadređenog.

Uz tražilicu, aplikacija mora imati mogućnost filtriranja i ispisa podataka prema kategorijama: ime i prezime, mjesto stanovanja, adresa stanovanja, spolu, datum rođenja, OIB, oznaci preuzetog paketa pomoći, datumu kada je pakete pomoći preuzet te svim kategorijama koje budu naknadno dodane.

Kako bi se pojednostavilo unošenje i praćenje raspoloživosti paketa pomoći te sadržaj paketa pomoći, web aplikacija mora imati mogućnost unosa paketa te sadržaja paketa u bazu iz koje će se automatski skidati pri potpisu korisnika pomoći da je određeni paket preuzeo.

Aplikacija mora imati mogućnost izvoza podataka u .xls formatu podatka.

* 1. **Funkcionalni zahtjevi**

|  |  |
| --- | --- |
| **Rbr.** | **Funkcionalni zahtjev** |
|  | Mogućnost udaljenog pristupa sustavu putem Interneta |
|  | Garancija sigurnosti, pristup samo preko odobrenih korisničkih računa |
|  | Upravljanje korisničkim računima, ulogama i pravima |
|  | Unos korisnika humanitarne pomoći s arhiviranjem dokumentacije koja dokazuje status (skeniranje ili fotografiranje dokumenata) |
|  | Sortiranje korisnika po obiteljima, kako bi jedan član bio u mogućnosti preuzeti pakete za cijelu obitelj, ali isto tako mora biti omogućen prikaz pojedinih korisnika kako bi se mogao potvrditi identitet svakog korisnika. |
|  | Unos vrste pomoći i sastav paketa |
|  | Automatsko stanje skladišta, sa smanjivanjem raspoložive količine paketa sa svakim potpisom korisnika, ovisno o tome prima li cijela obitelj pakete ili samo pojedinac |
|  | Kreiranje „podjela“, tj. prethodni odabir dijela korisnika koji su u sustavu i koji imaju pravo na primitak pomoći, uz mogućnost dodavanja novih korisnika, ako su u međuvremenu prikupili potrebnu dokumentaciju |
|  | Identifikacija korisnika uz pomoć kartica sa otisnutim QR kodom |
|  | Brza pretraga korisnika pri podjeli humanitarne pomoći, u slučaju zaboravljanja kartice s QR kodom |
|  | Mogućnost digitaliziranog ručnog potpisa preuzimanja pomoći, koji se arhivira. |
|  | Arhiva svih podjela s popisom korisnika koji su primili pomoć i njihovim potpisima. Na arhivu ne smije utjecati mogući kasniji prelazak korisnika iz jedne obitelju u drugu ili promjena statusa. |
|  | Ispis statističkih izvješća. Ispis raznih statistika sa slobodom odabira kriterija (Podjela po spolu, godištu, vrsti primljene pomoći, periodu primanja pomoći…) |
|  | Aplikativni sustav mora imati mogućnost izvoza podataka u .xls formatu podatka |

* 1. **Uvjeti obrazovne, tehničke i stručne kvalifikacije pružatelja usluge:**

Gospodarski subjekt dokazuje svoju tehničku i stručnu sposobnost:

1. Popisom glavnih usluga pruženih u godini u kojoj je započeo postupak javne nabave i tijekom tri godine koje prethode toj godini, istih ili sličnih predmetu nabave kojim se dokazuje iskustvo potrebno za izvršenje ovog predmeta nabave. Traži se dokaz o izvršenju minimalno tri ugovora čiji je pojedinačni iznos najmanje u visini 75% procijenjene vrijednosti nabave bez PDV-a. Popis mora sadržavati vrijednost usluga, datum te naziv druge ugovorne strane.
2. Gospodarski subjekt mora raspolagati osobom/osobama koje posjeduju strukovnu sposobnost, stručno znanje i iskustvo potrebno za pružanje usluga kako slijedi:
3. 1 stručnjak iz područja – voditelj projekta - razina obrazovanja koja odgovara sveučilišnom diplomskom studiju, integriranom preddiplomskom i diplomskom sveučilišnom studiju, specijalističkom diplomskom stručnom studiju ili jednakovrijedna kvalifikacija sukladno važećim odredbama o priznavanju inozemnih obrazovnih kvalifikacija; profesionalno iskustvo: minimalno 5 godina iskustva u poslovima upravljanja razvojem ili nadogradnjom informatičkih rješenja.
4. 1 stručnjak iz područja razvoja aplikacija - osoba sa minimalno visokom stručnom spremom odnosno završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem iz tehničkog područja (najmanje 300 ECTS bodova), položen certifikat Microsoft Certified Solutions Developer: App Builder ili Microsoft Certified Solutions Developer: Web Aplications, minimalno 3 godine radnog iskustva u IT okruženjima
5. 1 stručnjak iz područja implementacija i održavanja baza podataka – osoba sa minimalno visokom stručnom spremom odnosno završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem iz tehničkog područja (najmanje 300 ECTS bodova), položen certifikat Microsoft Certified Solutions Associate: SQL Server, minimalno 3 godine radnog iskustva u IT okruženjima
6. 1 stručnjak iz područja pružanja korisničke podrške - osoba sa minimalno visokom stručnom spremom odnosno završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem iz tehničkog područja (najmanje 300 ECTS bodova), položen certifikat ITIL Foundation Certificate – IT Service Management, minimalno 3 godine radnog iskustva u IT okruženjima

U tu svrhu ponuditelj mora dostaviti životopise predloženih stručnjaka s pripadajućim certifikatima i popisom projekata na kojima je pojedini stručnjak aktivno sudjelovao.